Bestråling av svulster

Ioniserende stråling
Ioniserende stråling blir brukt i behandlingen av forskjellige sykdommer. Mange kreftpasienter får en eller annen form for strålebehandling for å drepe kreftcellen. Utfordringen med dette kan være at man dreper de friske cellene. Derfor er det viktig at strålingen rettes mot de syke cellene.

Ytre strålebehandling
Det er røntgen-og gammastråling som blir brukt for å drepe kreftcellene. Det er viktig at kreftsvulsten er kartlagt på forhånd slik at de ioniserte strålene kan rettes direkte mot svulsten. De friske cellene vil få en liten dose av strålingen fordi de bare blir truffet i en retning, mens de syke vil få en stor dose fordi de blir truffet i flere vinkler.

Indre strålebehandling
Det er mer skånsomt å bestråle kreftcellene fra innsiden. Jod blir ofte brukt fordi det sender ut både betastråling og gammastråling.

Gammastråling går rett gjennom kroppen uten å gjøre særlig skade

Betastråling leverer fra seg energien sin over en kort strekning. Slik blir det bare vevet nær strålekilden som får en dødelig stråledose, på denne måten unngår man å skade friskt vev.